આ રસ્તો જ્યારે માર્ગ મકાન વિભાગ હસ્તક હતો ત્યારે રસ્તાની લગોલગ ફૂટપાથ બની હતી. જોકે ફૂટપાથ ફાટકથી એરૂ ચાર રસ્તા સુધીની બની ન હતી, અધુરી જ બની હતી. આજે ફૂટપાથ બન્યાને 10 વર્ષથી વધુ સમય થયો છે ત્યારે આ નેશનલ હાઈવે નંબર 228ની ફૂટપાથ ચીંથરેહાલ જોવા મળી રહી છે. ઠેકઠેકાણે ફૂટપાથના બ્લોક ઉખડી ગયા છે. કેટલીક જગ્યાએ તો મોટાભાગના બ્લોક ન રહેતા ફૂટપાથ જ ગાયબ જોવા મળે છે. આ માર્ગની અડધી ફૂટપાથ અગાઉ જ બની ન હતી, જે આજદિન સુધી અધૂરી રહી છે.